Jun 09,2015
ఓఎల్‌ఏ వెబ్‌సైట్‌ హ్యాక్‌
          న్యూఢిల్లీ: ఆన్‌లైన్‌ ద్వారా ట్యాక్సీలు, ఆటోరిక్షా సర్వీసులను అందించే ఓఎల్‌ఏ సంస్థ వెబ్‌సైట్‌ సోమవారం హ్యాక్‌ అయింది. వెబ్‌సైట్‌ను హ్యాక్‌ చేయడంతో పాటు సైట్‌ వాడకందారులకు చెందిన క్రెడిట్‌ కార్డుల వివరాలను, వాడకోని వోచర్లను తాము సేకరించినట్లు హ్యాకర్లు తెలిపారు. తమను తాము హ్యాకర్లు 'టీమ్‌ అన్‌నోన్‌' అని చెప్పుకున్నారు. వోఎల్‌ఏ వెబ్‌సైట్‌ను హ్యాక్‌ చేయడం కొంత క్లిష్టంగానే మారినప్పటికీ ఒక్కసారి సైట్‌లో డాటాను సంపాదించిన తరువాత లాటరీ కొట్టినంత ఆనందంగా ఉందని హ్యాకర్లు రెడ్‌ఇట్‌ ద్వారా చేసిన పోస్ట్‌లో పేరుకున్నారు. అయితే తాము ఈ ఓచర్లు, క్రెడిట్‌కార్డు వివరాలను ఎలాగు ఉపయోగించమని వారు పేర్కొన్నారు. అయితే ఈ హ్యాంకింగ్‌ కేవలం వెబసైట్‌కే పరిమితం అయిందా లేక మొబైల్‌ యాప్‌ కూడా విస్తరించిందా అనేది ఇంకా తేలాల్సి ఉంది. దీనికి కంపెనీ సమాధానం ఇస్తూ తమ వెబ్‌సైట్‌లో ఎలాంటి రక్షణ లోపాలు లేవని పేర్కొంది. విస్తరణలో భాగంగా రూపొందించి ప్రయోగాత్మకంగా పరీక్షిస్తున్న ఒక వేదికను మాత్రమే హ్యాకర్లు లక్ష్యంగా చేసుకున్నారని తెలిపింది. తాము నిత్య కార్యకలాపాలకు వాడే ప్లాట్‌ఫాంకు, హ్యాక్‌ అయిన ప్లాట్‌ఫాం నెట్‌వర్క్‌ వేరేగా ఉన్నట్లు కంపెనీ వివరించింది. ఈ తాత్కాలిక వేదికను తాము అంతర్గత పరీక్షల కోసం డమ్మీ వాడకందారుల సమాచారంతో ఉంచినట్లు తెలిపింది. వాడకందారుల సమాచార భద్రత తమ అత్యధిక ప్రాధాన్యత అంశమని ఓఎల్‌ఏ తెలిపింది. సమాచార భద్రతకు ఎలాంటి ఢోకా లేదని తెలిపింది.
మీ స్నేహితులకు రికమెండ్ చెయ్యండి